Majlis Daerah Dabong

Majlis Daerah Dabong (MDD; Jawi: مجليس دايره دابوڠ) ialah pihak berkuasa tempatan yang mentadbir kawasan-kawasan tertentu dalam daerah Dabong, Kuala Krai, Kelantan, Malaysia. Ia ditubuhkan pada tahun 1979 dan berperanan dalam perancangan pembangunan, penyediaan infrastruktur, serta perkhidmatan perbandaran untuk penduduk setempat.

Latar Belakang
Majlis Daerah Dabong telah ditubuhkan pada 1 Januari 1979 hasil daripada penyusunan semula tiga Majlis Tempatan iaitu Majlis Tempatan Dabong, Majlis Tempatan Manek Urai dan Majlis Tempatan Kuala Balah di bawah Akta 1976 (Akta 171) dengan keluasan kawasan pentadbiran seluas 1978 kilometer persegi (764) batu persegi yang meliputi seluruh Daerah Dabong, Daerah Kuala Balah dan Daerah Olak Jeram.

Penubuhan Majlis Daerah Dabong adalah menepati dasar kerajaan yang bekehendakkan supaya setiap penguasa tempatan di negara ini di susun semula menjadi lebih berfungsi serta berkesan dari segi pentadbiran dan pelaksanaan projek-projek kepada penduduk sekitarnya.Jumlah penduduk pada ketika itu mengikut bancian 1980 oleh Jabatan Perangkaan Malaysia ialah seramai 29,473 orang.

Fungsi
Tersenarai adalah fungsi-fungsi MDD:
Bertanggungjawab untuk mentadbir kawasan majlis yang merupakan *Bandar-bandar dan kawasan sekitar yang diwartakan di bawah Akta Kerajaan Tempatan.
Merancang pembangunan masa depan kawasan Majlis dan memberikan perkhidmatan perbandaran untuk memenuhi keperluan asasi aktiviti harian penduduk kawasan majlis.
Bertanggungjawab dalam melaksanakan tugas-tugas yang diamanahkan secara cekap, mesra dan berkualiti serta berusaha untuk mencapai tahap perkhidmatan ke arah kecemerlangan dan keunggulan untuk keselesaan semua penduduk dan pengunjung.
Mewujudkan hubungan baik dengan semua pihak yang ada kaitan langsung atau tidak langsung dalam konteks untuk mencapai matlamat dan objektif Majlis.
Tugas berhubung dengan pentadbiran, urusetia dan kewangan
Pembersihan bandar dan kawasan rekreasi.
Menyediakan lampu jalan dalam kawasan yang dikenakan cukai.
Mengatur, mengawal dan merancang pembangunan dan juga penggunaan tanah dalam kawasan pemerintahan majlis.
Membina dan menyelenggara jalan-jalan dalam kawasan majlis.
Menamakan jalan-jalan dalam kawasan majlis.
Mengawal dan menyediakan peraturan dalam proses kerja pembangunan membina dan menyelia kawasan taman awam dalam kawasan majlis.
Mawalan penyakit (kawalan).
Memproses dan mengeluarkan lesen-lesen perniagaan.
Memproses dan meluluskan permohonan untuk pemajuan dalam kawasan rintahan majlis.

Rujukan

Kategori:Majlis Daerah di Malaysia